
SERVICIUL SCOLI  SPITALE
SC2018-27643/12.11.2018
________________________________________                      _____________________________                                                                       
RAPORT DE SPECIALITATE

privind  schimbarea  destinaţiei  spaţiului  în suprafaţă de 1019,19 mp, situat în  Căminul nr. 2 al Colegiului Tehnic Energetic Regele Ferdinand I,  din Timişoara, str. Renaşterii nr. 24/A şi  a terenului în suprafaţă de 595 mp, precum şi atribuirea acestora în folosinţă gratuită către  Inspectoratul  de Poliţie Judeţean Timiş pentru desfăşurarea activităţii Secţiei nr.  1 Poliţie
     Având în vedere Expunerea de motive nr. SC2018-27643/12.11.2018 a Primarului Municipiului Timişoara şi proiectul de privind  schimbarea destinaţiei  spaţiului  în suprafaţă de 1019,19 mp, situat în Căminul nr. 2 al Colegiului Tehnic Energetic Regele Ferdinand I,  din Timişoara, str. Renaşterii nr. 24/A şi a terenului în suprafaţă de 595 mp, precum şi atribuirea acestora în folosinţă gratuită către  Inspectoratul  de Poliţie Judeţean Timiş pentru desfăşurarea activităţii Secţiei nr. 1 Poliţie.
    Facem următoarele precizări:
      Imobilul- clădiri şi teren, afernt Colegiului Tehnic Energetic “Regele Ferdinand I”, situat în  Timişoara, str. Renaşterii nr.24/A, înscris în CF. nr. 407030 Timişoara, face parte din domeniul public al Municipiului Timişoara şi  în administrarea Consiliului Local.
    Inspectoratul de Poliţie Judeţean Timiş, Secţia nr.1, a utilizat spaţiul din Căminul nr. 2 al Colegiului Tehnic Energetic Regele Ferdinand I, cu suprafaţa totală  de 1019,19 mp şi terenului folosit  pentru parcare, în suprafaţă de 510,00 mp, din anul 2010 în baza contractului de închiriere, încheiat cu Grupul Şcolar Energetic Timişoara, actualmente Colegiul Tehnic Energetic Regele Ferdinand I, contract aprobat de Inspectoratul Şcolar Judeţean Timiş. Locaţiunea a fost  prelungită  prin contract de închiriere încheiat cu Municipiul Timişoara, aprobat prin HCL 408/2013 şi  HCL nr.151//2016. 
    Prin adresa nr. 186871/15.06.2017, înregistrată la Primăria Municipiului Timişoara sub nr. SC2017-014713/15.06.2017, Inspectoratul de Poliţie Judeţean Timiş a solicitat atribuirea acestui spaţiu în comodat. 
    Solicitarea Inspectoratului de Poliţie Judeţean Timiş a fost analizată în sedinţa din data de 01.11.2017 de către Comisia de analiză a spaţiilor temporar disponibile, situate în imobilele instituţiilor şcolare şi medicale aflate în proprietatea Municipiului Timisoara, care  a fost de acord cu solicitarea acestuia, cu condiţia obţinerii avizului conform al Ministrului Educaţiei Naţionale, privind  schimbarea  destinaţiei spaţiului.

   Prin HCL nr. 425/21.11.2017 a fost aprobată propunerea de schimbare a destinaţiei  spaţiului  în suprafaţă de 1019,19 mp şi a terenului în suprafaţă de 510 mp,  din  Căminul nr. 2 al Colegiului Tehnic Energetic Regele Ferdinand I,  situat în Timişoara, str. Renaşterii nr. 24/A  în vederea atribuirii în folosinţă gratuită către  Inspectoratul  de Poliţie Judeţean Timiş - pentru desfăşurarea activităţii secţiei 1 Poliţie;
     Prin adresa cu nr.SC2018-2187/31.01.2018, înaintată Ministerului Educaţiei Naţionale, s-a solicitat avizul de schimbare a destinaţiei spaţiului  în suprafaţă de 1019,19 mp şi a terenului în suprafaţă de 510 mp din  Caminul nr. 2 al Colegiului Tehnic Energetic Regele Ferdinand I,  situat în Timişoara, str. Renaşterii nr. 24/A  în vederea atribuirii în folosinţă gratuită către  Inspectoratul  de Poliţie Judeţean Timiş - pentru desfăşurarea activităţii secţiei 1 Poliţie;

      Ministerul Educaţiei Naţionale prin adresa nr. 31245/04.06.2018, înregistrată la  Municipiul

Timişoara cu nr. SC2018 – 14769/22.06.2018, a solicitat date suplimentare precum şi  schimbarea de destinaţie   terenului   ce  asigură calea de acces la spaţiu, în suprafaţă de 85 mp.
   Adresa Ministerul Educaţiei Naţionale, mai sus menţionată a fost analizată în sedinţa din data de 
17.07.2018 de către Comisia de analiză a spaţiilor temporar disponibile situate în imobilele instituţiilor şcolare şi medicale aflate în proprietatea Municipiului Timişoara, care  a fost de acord cu atribuirea în folosinţă gratuită şi a terenului de acces la spaţiu, în suprafaţă de 85 mp, către  Inspectoratul  de Poliţie Judeţean Timiş, pentru desfăşurarea activităţii secţiei 1 Poliţie;
     Prin HCL nr.434/13.09.2018 s-a aprobt propunerea de schimbare a destinaţiei terenului în suprafaţă de 85 mp, pe o perioadă de 4 ani, necesar accesului la spaţiul din Căminul nr. 2 al Colegiului Tehnic Energetic „Regele Ferdinand I” situat în Timişoara, str. Renaşterii nr. 24/A, în vederea atribuirii în folosinţă gratuită către Inspectoratul de Poliţie Judeţean Timiş, pentru desfăşurarea activităţii Secţiei 1 Poliţie;

     Prin adresa cu nr. SC2018-14769/02.10.2018 s-a trasmis  la Ministerul Educaţiei Naţionale, datele  solicitate în completare  şi  HCL nr.434/13.09.2018  privind propunerea de  de schimbare a destinaţiei terenului în suprafaţă de 85 mp necesar accesului la spaţiul.
     Ministrul Educaţiei Naţionale prin adresa cu nr. 25762/31.10.2018 înregistrată la Municipiului Timişoara, a transmis Avizul conform nr.10999/30.10.2018 privind schimbarea destinaţiei pe o perioadă de 4 ani, a unei părţi din imobilul care aparţine Colegiului Tehnic Energetic Regele Ferdinand I,  situat în Timişoara, str. Renaşterii nr. 24/A, respectiv  spaţiul  în suprafaţă de 1019 ,19 mp situat în incinta Căminul nr. 2 şi a terenului, în suprafaţă de 595 mp, din totalul de 18194 mp, din spaţiul pentru  învăţământ în spaţiul necesar desfăşurării activităţii Inspectoratului de Poliţie Judeţean Timiş, Secţia nr.1. 
   Spaţiul cu suprafaţa utilă de 1019,19 mp, solicitat de Inspectoratul  de Poliţie Judeţean Timiş - pentru desfăşurarea activităţii secţiei 1 Poliţie, situat în   Căminul nr. 2  S+P+3E şi   este dispus astfel:
· 74,65 mp  la parter 
· 472,27 mp la etajul I

· 472,27 mp la  etajul II 
        - Suprafaţa terenului propus pentru schimbarea destinaţiei  este de 595,00 mp din care 510 mp  reprezintă parcarea şi 85, 00 mp reprezintă calea de acces la spaţiu.
    Subliniem faptul că Inspectoratul Judeţean de Poliţie este o instituţie specializată a statului, cu atribuţii privind apărarea drepturilor şi libertăţilor fundamentale ale cetăţenilor, a avutului public şi privat, care veghează la respectarea ordinii şi liniştii publice.
    Legea nr. 215/2001 adminitraţiei publice locale prevede la art. 124  “Consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice. ”
     Potrivit art. 874 (1) Cod civil, dreptul de folosinţă asupra bunurilor proprietate publică se acordă cu titlu gratuit, pe termen limitat, în favoarea instituţiilor de utilitate publică. 

     Schimbarea destinaţiei şi atribuirea în folosinţă gratuită a spaţiului  în suprafaţă de 1019,19 mp, situat în Căminul nr. 2 al Colegiului Tehnic Energetic Regele Ferdinand I, din Timişoara, str. Renaşterii nr. 24/A şi a terenului în suprafaţă de 595 mp, va opera de la data intrării  în vigoare a   HCL, până la data 30.10.2022, dată la care expiră Avizul conform nr.10999/30.10.2018 al  Ministrului  Educaţiei Naţionale.  
     Faţă de cele prezentate mai sus;

 - apreciem că proiectul de hotărâre  privind schimbarea destinaţiei  spaţiului  în suprafaţă de 1019,19 mp, situat în  Căminul nr. 2 al Colegiului Tehnic Energetic Regele Ferdinand I, din Timişoara, str. Renaşterii nr. 24/A şi  a terenului în suprafaţă de 595 mp, precum şi atribuirea acestora  în folosinţă  gratuită către Inspectoratul de Poliţie Judeţean Timiş pentru desfăşurarea activităţii Secţiei nr.  1 Poliţie, îndeplineşte condiţiile pentru a fi supus dezbaterii Consiliului Local al Municipiului Timişoara.
               ŞEF SERVICIU, 



                             CONSILIER,

               Anca Lăudatu                                                                          Ciucur Ioana
Cod.FO 53-01,Ver.1

[image: image3.emf]

